L 229/26
HU
Az Európai Unió Hivatalos Lapja
2023.9.18.
(2) A Bizottság felhatalmazást kap arra, hogy – a technológiai változás és a piaci fejlemények figyelembevétele érdekében – a 37. cikkel összhangban felhatalmazáson alapuló jogi aktusokat fogadjon el annak érdekében, hogy a kezdeményezés 4. cikkben meghatározott célkitűzéseinek megfelelő módon módosítsa az I. mellékletet az abban meghatározott intézkedések tekintetében.
(3) A kezdeményezés hatékony végrehajtásának és értékelésének biztosítása érdekében a Bizottság felhatalmazást kap arra, hogy a 37. cikknek megfelelően felhatalmazáson alapuló jogi aktusokat fogadjon el abból a célból, hogy módosítsa a II. mellékletet a végrehajtás nyomon követésére szolgáló mérhető mutatók tekintetében, valamint hogy jelentést tegyen a kezdeményezésnek a 4. cikkben meghatározott célkitűzések elérése terén tett előrehaladásáról.
(4) A kezdeményezés hatékony végrehajtásának, nyomon követésének és értékelésének biztosítása érdekében a Csipekkel Foglalkozó Közös Vállalkozás éves tevékenységi jelentésének a II. mellékletben meghatározott mérhető mutatók alapján tartalmaznia kell a kezdeményezés 1–4. operatív célkitűzéséhez kapcsolódó kérdésekre vonatkozó információkat.
(5) A Bizottság rendszeresen tájékoztatja a félvezetőkkel foglalkozó európai testületet a kezdeményezés 5. operatív célkitűzése megvalósítása terén elért eredményekről.
III.
FEJEZET
Ellátásbiztonság és reziliencia
13. cikk Integrált gyártólétesítmények (1) Az integrált gyártólétesítmények az Unióban a maguk nemében első, félvezetőgyártásra és – adott esetben – többek között tervezésre vagy elsősorban a félvezetőgyártásban használt berendezések vagy berendezés-kulcskomponensek gyártására szolgáló olyan létesítmények, amelyek integrálhatják az ellátási lánc más szakaszait, és amelyek hozzájárulnak az ellátásbiztonsághoz és az Unió félvezető-ökoszisztémájának rezilienciájához, és ezenkívül adott esetben hozzájárulhatnak a globális félvezető-ellátási láncok biztonságához.
(2) A integrált gyártólétesítménynek a kérelmének a 15. cikk (1) bekezdésével összhangban történő benyújtásakor a maga nemében első létesítménynek kell minősülnie.
(3)
A integrált gyártólétesítménynek a következő követelményeknek kell megfelelnie:
a) a létrehozása egyértelműen pozitív hatást gyakorol azáltal, hogy az érintett vállalkozáson vagy tagállamon túlmutató, az Unió félvezető-értékláncára gyakorolt rövid- és hosszú távú átgyűrűző hatásokat eredményez az ellátásbiztonságnak és a félvezető-ökoszisztéma rezilienciájának a biztosítása érdekében, az induló innovatív vállalkozások és a kkv-k növekedését is beleértve, valamint az Unió zöld és digitális átállásához való hozzájárulás céljából; b) biztosítékot nyújt arra vonatkozóan, hogy nem vonatkozik rá harmadik országok közszolgáltatási kötelezettségeinek területen kívüli alkalmazása oly módon, ami alááshatja a vállalkozás képességét a 26. cikk (1) bekezdésében meghatározott kötelezettségek teljesítésére, és kötelezettséget vállal arra, hogy ilyen kötelezettség felmerülésekor tájékoztatja a Bizottságot; c) beruház az Unióban a folyamatos innovációba annak érdekében, hogy konkrét előrelépések történjenek a félvezetőtechnológiák fejlesztése vagy a következő generációs technológiák előkészítése érdekében; d) az oktatás és a szakképzés fejlesztése és bevezetése, valamint a képzett és szakképzett munkaerő bázisának növelése révén támogatja az Unió munkaerőbázisát.
(4) Az e cikk (3) bekezdésének c) pontjával összhangban a folyamatos innovációba való beruházás céljából az integrált gyártólétesítménynek preferenciális hozzáféréssel kell rendelkeznie az 5.
cikk b) pontjával összhangban létrehozott kísérleti gyártósorokhoz.
Az ilyen preferenciális hozzáférés nem zárhatja ki és nem akadályozhatja más érdekelt vállalkozásoknak – különösen induló innovatív vállalkozásoknak és kkv-knak – a kísérleti gyártósorokhoz való, tisztességes feltételek melletti tényleges hozzáférését.